‘મોટા ઘરનાં માન’, ‘વહેલા આવજો વીર’, ‘હવે મારે હીરા નથી ઘસવા’ જેવી ફિલ્મોમાં પણ તે કામ કરી ચૂક્યો છે. અનામત અંગે શું કહેવું છે? અનામતની માગ વાજબી છે? એવા સવાલના જવાબમાં તે કહે છે, “હું એક કલાકારની દ્રષ્ટિએ હાર્દિકની રિઅલ લાઈફ અને અનામતના વિષયને જોઈ રહ્યો છું. દરેકના વ્યક્તિગત વિચારો જુદાજુદા હોઈ શકે છે. આવા મુદ્દે દરેક વર્ગ અને વ્યક્તિ સાચાં હોય તેમ પણ બને. જોકે એક કલાકાર તરીકે આ વિષય અને ભૂમિકાને પરદે નિભાવવી મારા માટે મહત્ત્વનાં છે.”